Page:Christ's kirk on the green (3).pdf/12

 12

The manly miller haff and haff, came out to ſhaw good will, Flang by his mittens and his ſtaff, cry'd, gie me Patie's Mill: He lap bauk hight and cry'd had aff, they roos'd him that had ſkill: He wad do better quoth a calf, had he anither gill Or Uſquebae,

Furth ſtarted neiſt a penſy blade, and out a maiden took, They ſaid that he was Faukland bred, and danced by the book; A vouple taylor to his trade, and when their hands he ſhook, Gae them what he gat frae his dad, VIDELICIT, the yuke To claw that day.

When a cry'd out he did ſae weel, be Meg and Beſs did call up; The laſſes bab'd about the reel, gart a' their hurdies wallop, And ſwat like ponies when they ſpeel up braes or when they gallop, But a thrawn knublock hit his heel, and wives had him to haul up, Ha'f fell'd that day.